Document ID: 32008R0176

32008R0176
L 061/1
SLUŽBENI LIST EUROPSKE UNIJE
20.02.2008.
UREDBA (EZ) br. 176/2008 EUROPSKOG PARLAMENTA I VIJEĆA
od 20. veljače 2008.
o izmjeni Uredbe (EZ) br. 1059/2003 o uspostavi zajedničkog razvrstavanja prostornih jedinica za statistiku (NUTS) zbog pristupanja Bugarske i Rumunjske Europskoj uniji
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 285. stavak 1.,
uzimajući u obzir prijedlog Komisije,
uzimajući u obzir mišljenje Europskoga gospodarskog i socijalnog odbora (1),
nakon savjetovanja s Odborom regija,
u skladu s postupkom predviđenim u članku 251. Ugovora (2),
budući da:
(1)
Uredba (EZ) br. 1059/2003 Europskog parlamenta i Vijeća (3) predstavlja pravni okvir za regionalno razvrstavanje kako bi se omogućilo prikupljanje, obrada i diseminacija usklađene regionalne statistike u Zajednici.
(2)
Statistika svih država članica koja je prenesena Komisiji i raščlanjena prema prostornim jedinicama trebala bi koristiti razvrstavanje prema NUTS-u, gdje je primjenjivo.
(3)
Potrebno je prilagoditi priloge Uredbi (EZ) br. 1059/2003 kako bi se uzelo u obzir pristupanje Bugarske i Rumunjske Europskoj uniji.
(4)
Budući da se cilj ove Uredbe, odnosno stvaranje zajedničkih statističkih standarda koji omogućuju stvaranje usklađenih podataka, ne može dostatno postići na razini država članica a može se stoga bolje postići na razini Zajednice, Zajednica može donijeti mjere, u skladu s načelom supsidijarnosti kako je utvrđeno u članku 5. Ugovora. U skladu s načelom proporcionalnosti, kako je navedeno u tom članku, ova Uredba ne ide izvan onoga što je potrebno za postizanje tog cilja.
(5)
Uredbu (EZ) br. 1059/2003 trebalo bi stoga na odgovarajući način izmijeniti,
DONIJELI SU OVU UREDBU:
Članak 1.
Uredba (EZ) br. 1059/2003 mijenja se kako slijedi:
1.
Prilog I. mijenja se u skladu s tekstom iz Priloga I. ovoj Uredbi;
2.
Prilog II. mijenja se u skladu s tekstom iz Priloga II. ovoj Uredbi;
3.
Prilog III. mijenja se u skladu s tekstom iz Priloga III. ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Strasbourgu 20. veljače 2008.

Labels: 12
18
15
19